पतितपावन मंदिर
पतितपावन मंदिर महाराष्ट्र के रत्नागिरि में स्थित एक हिन्दू मंदिर है। इसका निर्माण १९३१ में श्रीमान भगोजी शेठ कीर ने विनायक दामोदर सावरकर की प्रेरणा से कराया था। 'पतितपावन' का अर्थ 'पतित को पवित्र करनेवाला' होता है। इस मन्दिर के निर्माण का उद्देश्य एक ऐसा मन्दिर बनाना था जिसमें तथाकथित 'अछूत' सहित सभी लोग पूजा-अर्चना कर सकें। ध्यातव्य है कि वीर सावरकर एक महान हिन्दू समाजसुधारक भी थे।